Einar F. Isaachsen

Einar Fredrik Conradi Isaachsen (født 23. juni 1905, død 25. august 1972) var en norsk offiser i handelsflåten. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.

Isaachsen var skipsfører på MS «Tai Shan»,«Blokadebryter på Oslo havn. Wilhelmsens "Tai Shan" gjenopptar sin rute på Australia», Aftenposten, morgennummeret 29. mai 1946, s. 1 og 3. en av de såkalte Kvarstadbåtene, de norske skipene som var i svensk farvann under det tyske angrepet på Norge 9. april 1940. Skipene ble forsøkt brakt over til alliert havn i Storbritannia. Den 23. januar 1941 brøt flere av Kvarstadbåtene ut i det som ble kalt «Operasjon Rubble». Skipene som trosset den tyske blokaden var MS «Elisabeth Bakke», MS «John Bakke», MT «Ranja», MS «Taurus», samt MS «Tai Shan», som ble ført av Isaachsen. Skipene seilte fra Sverige under kommando av briten George Binney og nådde Storbritannia 25. januar 1941, lastet med viktig svensk krigsmateriell som kvalitetsstål og kulelager.

I statsråd 12. desember 1941 ble Isaachsen, sammen med skipets maskinmester Reidar Otto Paulsen, tildelt  Krigskorset «for fremragende innsats ved å bringe et verdifullt skip med verdifull last fra Sverige til Storbritannia i januar 1941.»Erik Gjems-Onstad: Krigskorset og St. Olavsmedaljen med ekegren, Oslo: Grøndahl og Dreyers Forlag, 1995, s. 29–31. Dette var de første ordinære tildelinger av Krigskorset. Isaachsen ble også hedret med utnevnelse til offiser av Den britiske imperieordenen.M/S Tai Shan, Warsailors.com.

 Referanser 

Kategori:Norske kapteiner
Kategori:Norske krigsseilere under andre verdenskrig
Kategori:Krigskorset
Kategori:Honorære utnevnelser til Order of the British Empire
Kategori:Artikler i sjøfart-prosjektet